ΓΡΑΠΤΗ ΕΡΩΤΗΣΗ E-0650/02

υποβολή: Daniel Varela Suanzes-Carpegna (PPE-DE) προς την Επιτροπή

(11 Μαρτίου 2002)

Θέμα: Σημερινές ευρωπαϊκές περιοχές που εξαρτώνται εξαιρετικά από την αλιεία

Κατά τη δημιουργία της αποκαλούμενης Γαλάζιας Ευρώπης, εκπονήθηκε μηχανισμός κατανομής των αλιευτικών ποσοστώσεων στα κοινοτικά ύδατα, ο οποίος αποκλήθηκε αργότερα από την κοινή αλιευτική πολιτική σχετική σταθερότητα, ανάλογα με το βαθμό εξάρτησης των ευρωπαϊκών περιοχών από την αλιεία. Στις περιοχές αυτές περιλαμβανόντουσαν τότε η Γροιλανδία, που σήμερα είναι εκτός ΕΕ, η Ιρλανδία, που σήμερα ξεπερνάει τους δείκτες του ΑΕγχΠ που ορίζουν τα κριτήρια των περιοχών της συνοχής, ενώ δεν περιλαμβανόντουσαν σε αυτές, μεταξύ άλλων επειδή δεν συνιστούσαν μέρος της ΕΕ (τότε ΕΚ), περιοχές όπως η Galicia, που σήμερα συνιστά πρώτο στόχο της Πολιτικής Συνοχής και αναμφίβολα εξαρτάται εξαιρετικά από την αλιεία, όπως είναι εύκολο να διαπιστωθεί από τους κοινωνικοοικονομικούς της δείκτες.

Η Επιτροπήποχρεούται βάσει του Κανονισμού (ΕΟΚ) 3760/92(1) να εκπονεί έκθεση για την οικονομική και κοινωνική κατάσταση των παράκτιων περιοχών. Το Ευρωπαϊκό Κοινοβούλιο απέρριψε το έγγραφο που με τον τίτλο αυτό συνόδευε την Πράσινη Βίβλο, επειδή το θεώρησε ατελές, μη τεκμηριωμένο και χωρίς συγκριτικές αναλύσεις ομοιογενών περιοχών, και έκρινε απαραίτητο ένα νέο έγγραφο. Ερωτάται η Επιτροπή:

1. Θα λάβειπόψη η Επιτροπή τη γνώμη του ΕΚ και θα εκπονήσει νέα μελέτη που να ορίζει σαφώς ποιες είναι σήμερα οι ευρωπαϊκές περιοχές που εξαρτώνται εξαιρετικά από την αλιεία·

2. Εάν ναι, πότε θα λάβει το ΕΚ γνώση της μελέτης αυτής· Εάν όχι, ποιοι είναι οι λόγοι για τη μη εκπόνησή της·

3. Δεν πιστεύει η Επιτροπή ότι είναι απαραίτητος, για την πραγματοποίηση της μεταρρύθμισης της ΚΑΠ, ο εκσυγχρονισμός της κρίσης του βαθμού εξάρτησης των ευρωπαϊκών περιοχών από την αλιεία·

4. Δεν πιστεύει η Επιτροπή ότι ο μηχανισμός κατανομής των αλιευτικών ποσοστώσεων που αποκαλείται σχετική σταθερότητα το έτος 2002 πρέπει να λαμβάνειπόψη τη σημερινή πραγματικότητα όσον αφορά την εξάρτηση από την αλιεία των περιοχών μας·

5. Με τα διαρθρωτικά, οικονομικά και κοινωνικά στατιστικά δεδομένα που διαθέτει η Ευρωπαϊκή Επιτροπή συνιστά η Galicia για την Επιτροπή ευρωπαϊκή περιοχή που εξαρτάται εξαιρετικά από την αλιεία·

(1) ΕΕ L 389 της 31.12.1992, σελ. 1.

Απάντηση του κ. Fischler εξ ονόματος της Επιτροπής

(12 Απριλίου 2002)

Σύμφωνα με το άρθρο 14 παράγραφος 2 του κανονισμού του Συμβουλίου (ΕΟΚ) No 3760/92 της 20ής Δεκεμβρίου 1992 για τη θέσπιση κοινοτικού συστήματος για την αλιεία και τηνδατοκαλλιέργεια, η Επιτροπή έπρεπε να παρουσιάσει στο Κοινοβούλιο και το Συμβούλιο, πριν από τις 31 Δεκεμβρίου 2002, έκθεση για την κατάσταση της αλιείας εντός της Κοινότητας και ιδίως για την οικονομική και κοινωνική κατάσταση των παράκτιων περιοχών, για την κατάσταση των πόρων και την αναμενόμενη εξέλιξή τους, καθώς και για την εφαρμογή του ανωτέρω κανονισμού.

Η εν λόγω έκθεση παρουσιάστηκε πράγματι τον Μάρτιο 2001, στον τόμο ΙΙ της Πράσινης Βίβλου της Επιτροπής για το μέλλον της κοινής αλιευτικής πολιτικής(1), η οποία περιλάμβανε Έκθεση για την οικονομική και κοινωνική κατάσταση των παράκτιων περιοχών, με βάση πληροφορίες που διέθετε η Επιτροπή από έρευνες τωνπηρεσιών της ή επί τούτου εξωτερικές μελέτες. Η Επιτροπή αναγνώρισε τις ελλείψεις αυτών των δεδομένων, τα οποία είναι συχνά ατελή, και τα προβλήματα συγκρισιμότητας δεδομένων που προέρχονται από διαφορετικά κράτη μέλη. Τόνισε επίσης ότι προτεραιότητα για τη βελτιωμένη οικονομική διαχείριση του αλιευτικού τομέα αποτελεί η βελτίωση της διαθεσιμότητας οικονομικών δεδομένων. Ωστόσο, η έκθεση αυτή όντως παρείχε περίληψη των εξελίξεων σε περιοχές που εξαρτώνται από την αλιεία, επισημαίνοντας ότι οι εν λόγω περιοχές, που αναγνωρίστηκαν ως εξαρτημένες από την αλιεία το 1990, στη μεγάλη πλειονότητά τους παρέμεναν ακόμη το 1997 εξαρτημένες.

Η λεπτομερής εξέλιξη της εξάρτησης των ευρωπαϊκών περιοχών από την αλιεία απετέλεσε το στόχο μιας σειράς από 22 τοπικές έρευνες. Μία από τις έρευνες αυτές, που ασχολείται αποκλειστικά με τη Βόρειο Ισπανία (Γαλικία, Κανταβρία, Αστούριες, Χώρα των Βάσκων), ολοκληρώθηκε στις αρχές του 2000 και απετέλεσε ως επί το πλείστο τη βάση για την προαναφερθείσα έκθεση. Τα αποτελέσματα αυτών των ερευνών έχουν δημοσιευθεί και είναι διαθέσιμα στο Διαδίκτυο (http://europa.eu.int/comm/fisheries) από τις αρχές του 2000. Δείχνουν ότι ορισμένες περιοχές της Βόρειας Ισπανίας, και συγκεκριμένα της Γαλικίας, πράγματι εξαρτώνται σε μεγάλο βαθμό από την αλιεία. Ωστόσο, όσον αφορά τα διαρθρωτικά ταμεία, η χρησιμότητα της έννοιας της εξάρτησης από την αλιεία περιορίζεται στις περιοχές του στόχου αριθ. 2, ενώ η Γαλικία αποτελεί περιοχή του στόχου αριθ. 1 και είναι πιθανό να παραμείνει με το καθεστώς αυτό στο πλαίσιο της επόμενης περιόδου προγραμματισμού. Η εξάρτηση λοιπόν από την αλιεία δεν σχετίζεται με την κατανομή των χρημάτων των διαρθρωτικών ταμείων στην περιοχή αυτή.

Ένα νέο ερευνητικό πρόγραμμα (QLRT-2000-02277: laboration et application d'un modle calculable d'quilibre gnral l'analyse de la contribution des activits halieutiques au dveloppement rgional) δρομολογήθηκε πρόσφατα με τηνποστήριξη του κοινοτικού ερευνητικού προγράμματος ώστε να αναλυθεί ακόμη περισσότερο η σχετική μεθοδολογία. Επιπλέον, η Επιτροπή προώθησε μεθοδολογική μελέτη για να αναπτύξει κοινωνικο-οικονομικούς δείκτες αποτίμησης του σχετικού βάρους του αλιευτικού τομέα στις περιφέρειες ή περιοχές που εξαρτώνται περισσότερο από την αλιεία, ώστε να καταστεί δυνατή η εκτίμηση και η σύγκριση των επιπτώσεων που έχουν τα εναλλακτικά μέτρα διαχείρισης στην οικονομική ανάπτυξη αυτών των περιφερειών ή περιοχών. Θα χρειαστεί να αναμείνουμε τα αποτελέσματα αυτών των δύο χωριστών εγχειρημάτων, πριν εξετασθούν τυχόν περαιτέρω εργασίες στο θέμα αυτό.

Όσον αφορά την αρχή της σχετικής σταθερότητας, σύμφωνα με την οποία οι αλιευτικές δυνατότητες στο κοινοτικό επίπεδοποδιαιρούνται σε εθνικά ποσοστά που κατανέμονται μεταξύ των κρατών μελών, η Επιτροπή έχει δηλώσει στο σημείο 5.1.4.1. (σ. 27) της Πράσινης Βίβλου ότι επί του παρόντος δεν διαβλέπει τυχόν βιώσιμη εναλλακτική αρχή που θα μπορούσε να επιτύχει τα ίδια αποτελέσματα και ότι εφόσον η διαδικασία διαβουλεύσεων έδειξε ότι η άποψη αυτή επικρατεί ευρέως σε όλο τον κοινοτικό χώρο [] δενπάρχει ανάγκη ριζικής αναθεώρησης τουφιστάμενου συστήματος. Όσον αφορά την κατανομή εθνικών ποσοστώσεων μεταξύ εθνικών περιφερειών, περιοχών ή ομάδων οικονομικών συμφερόντων, αυτόπάγεται στην αρμοδιότητα των κρατών μελών.

(1) COM(2001)135 τελικό.